มีอะไรกับแฟนวันที่10 ต.ค.ค่ะป้องกันนะคะแต่ไม่มั่นใจเนื่องจากครั้งแรกที่แฟนถอดถุงยางนั้นน้ำอสุจิของแฟนกระเด็นค่ะหลังจากนั้นก็ใส่ถุงยางอีกอันแล้วทำต่อถุงยางไม่ขาดนะคะ เลยทานยาคุมฉุกเฉินค่ะเพื่อความสบายใจ หลังจากนั้นวันที่16ต.ค. ก็มีเลือกออกค่ะประมาณ4-5วัน ประจำเดือนครั้งที่แล้วมาวันที่14ก.ย.ค่ะ แต่ในเดือนกันยายนนั้นมีอะไรกับแฟนวันที่23 เราทายาคุมฉุกเฉินเนื่องจากเหมือนจะใส่ถุงยางกลับด้านและมีเลือดออกอีกวันที่31ค่ะ อันนี่คาดว้าน่าจะมาจากผลข้างเคียง ส่วนวันนี้วันที่ 9 พ.ย. ประจำเดือนยังไม่มาเลยค่ะ ตั้งแต่มีพสพ.กันวันที่10ต.ค.ที่ทานยาคุมฉุกเฉิน มีอาการคัดเต้านม(ก่อนเป็นเมนส์ก็มีอาการแบบนี้อยู่แล้วด้วยค่ะ) แล้วก็ไม่มีอะไรเลยค่ะ เป็นไปได้ไหมว่าเดือนต.ค ที่เลือดออกอาจเป็นเพราะยาคุมแต่มีมาตรงกับประจำเดือนด้วย แล้วตอนนี้เราจะท้องไหมคะ
สวัสดีค่ะ การมีเพศสัมพันธ์โดยป้องกันด้วยถุงยางอนามัยอยู่ตลอดนั้น มีโอกาสตั้งครรภ์ได้น้อยมาก แต่หากไม่แน่ใจเรื่องการถอดถุงยางว่าทำให้น้ำอสุจิล้นออกมาโดนช่องคลอดหรือไม่ ก็อาจมีข้อบ่งชี้การใช้ยาคุมฉุกเฉินโดยยาคุมฉุกเฉินเป็นยาคุมกำเนิดชนิดที่กินหลังจากมีเพศสัมพันธ์ไปภายใน 72 ชั่วโมง เพื่อช่วยลดโอกาสการตั้งครรภ์ลงไปได้ประมาณ 80-90% ไม่ควรใช้ยาชนิดนี้เป็นประจำเพราะผลข้างเคียงเรื่อง เลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง พบได้มาก และประสิทธิภาพต่ำกว่าการใช้ถุงยางอนามัยตามปกติหลังการใช้ยาเลือดที่ออกผิดปกติอาจจะเกิดตามมาได้ประมาณ 1-2 สัปดาห์หลังจากนั้น และประจำเดือนอาจจะคลาดเคลื่อนไปได้บ้าง แต่ควรมาไม่เกิน 35 วันจากรอบก่อนในกรณีนี้หากบอกไม่ได้แน่ชัดว่าเลือดที่ออกมานั้นเป็นผลข้างเคียงยาหรือประจำเดือนตามปกติ ควรจะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป